2021eko Junior Eurovision Abesti Lehiaketa

2021eko Junior Eurovision Abesti Lehiaketa edo Junior Eurovision 2021 (ofizialki ingelesez Junior Eurovision Song Contest 2021 eta frantsesez Concours Eurovision de la Chanson Junior 2021) urtero ospatzen den Junior Eurovision Abesti Lehiaketaren hemeretzigarren edizioa izan zen. Abenduaren 19an ospatu zen, Parisko La Seine Musicale aretoan. Frantziak lehiaketa antolatzen duen lehen aldia izan zen, aurreko urteko edizioa irabazi ondoren.

Garailea Armeniako Maléna izan zen, "Qami Qami" abestiarekin. Armeniaren bigarren garaipena izan zen.

Hemeretzi herrialde izan ziren partaide guztira. Albania, Armenia, Ipar Mazedonia, Irlanda, Italia eta Portugal lehiaketara itzuli ziren urte batez huts egin baten ostean, Azerbaijan bi urteko eten baten ostean bueltatu zen, eta Bulgaria lau urteko eten baten ostean. Bestalde, Bielorrusia lehiaketatik at geratu zen lehen aldiz, Europako Irrati-Telebista Batasunak bielorrusiar telebista kidetza gabe utzi zuen eta.

Kokapena 
2020ko abenduaren 9an, Frantzia antolatzaile bezala baieztatu zuen Europako Irrati-Telebista Batasunak (EBU). 2021eko maiatzaren 20an, Paris hiriburuko La Seine Musicale aretoan egingo zela iragarri zuten. Kontzertu aretoa Sena ibaiko Seguin uhartean kokatzen da eta 6.000 pertsona har ditzake.

Lehiaketa

Erreferentziak

Kanpo estekak 
  Junior Eurovision webgune ofiziala

Junior Eurovision Abesti Lehiaketa